text: L'Araski perd Rountdtree per a la semifinal contra l'Uni - Diari de Girona
  L'Araski perd Rountdtree per a la semifinal contra l'Uni
  El rival de l'Spar Citylift Girona en el play off no podrà comptar amb la seva nord-americana per una lesió al tendó d'Aquil·les
  marc verdaguer 10.04.2017 | 16:57
  Roundtree (dreta), en la semifinal de Copa a Fontajau. Marc Martí
  Males notícies per a l'Araski a cinc dies de l'inici del play off de semifinals de Lliga Femenina-1. L'aler pivot nord-americana Margaret Rondtree té trencat el tendó d'Aquil·les i, per tant, serà baixa pel que resta de temporada. Sense Roundtree, l'equip basc perd la seva màxima anotadora (14 punts per partit) i es queda amb, encara més, inferioritat prop de cistella respecte a les pivots d'un Uni que ha guanyat a l'Araski en els tres precedents d'aquesta temporada.
  L'Araski és el rival de l'Spar Citylift Girona en les semifinals de la lliga en un play-off que començarà dissabte a Fontajau (18.30), continuarà el dimecres 16 al pavelló Mendizorrotza de Vitòria (21.00), i en cas que fos necessari, la sèrie tornaria a Girona dissabte 22 en el tercer partit (18.30).